[{"text_idx": "#000002", "text": "Coginio campus ar y barbeciw"}, {"text_idx": "#000003", "text": "Prynu\u2019n lleol. Meddwl yn fyd-eang."}, {"text_idx": "#000004", "text": "Er eu bod nhw\u2019n flasus iawn, mae cymaint mwy i Gig Eidion Cymru na byrgyrs, ste\u0302cs a chinio dydd Sul \u2013 mae mor hyblyg! Darganfyddwch flasau newydd o bedwar ban y byd ar eich antur goginio gyda\u2019n detholiad gwych o fwyd y byd. Chewch chi mo\u2019ch siomi, mae hynny\u2019n sicr."}, {"text_idx": "#000005", "text": "Mae Asia yn gyfandir enfawr, ac mae\u2019n cynnig ystod eang o fwydydd. Awn ni ar daith trwy ddiwylliannau a bwyd o ryseitiau Dwyrain Asia fel pryd tro-ffio cig eidion tanbaid, cig eidion creisionllyd Tsieineaidd a chyri katsu cig eidion campus i is-gyfandir India lle rydym ni\u2019n eich helpu i roi tro ar glasuron cyri cig eidion o rysa\u0301it madras cig eidion hyfryd i rendang cig eidion rhagorol."}, {"text_idx": "#000008", "text": "Tsili crenshlyd Cig Eidion Cymru"}, {"text_idx": "#000011", "text": "Gyda chanrifoedd o ddylanwadau coginio o bob cwr o\u2019r byd, mae prydau bwyd Ffrengig modern yn gyfystyr a\u0302 bwyd moethus a chogyddion o\u2019r radd flaenaf. Dyma gartref nouvelle cuisine, mudiad sy\u2019n canolbwyntio ar brydau ysgafnach, mwy ffres, ac mae gan Ffrainc lawer o fwydydd rhanbarthol traddodiadol hefyd. Rhowch gynnig ar glasuron fel steak au poivre neu ein rysa\u0301it bourguignon cig eidion \u2013 sydd lawn cystal mewn pastai llawn sbarion! \u2013 neu syniadau newydd fel ein goujons cig eidion."}, {"text_idx": "#000013", "text": "Pastai sbarion Cig Eidion Cymru bourguignon"}, {"text_idx": "#000017", "text": "Mae bwyd Eidalaidd yn adnabyddus ledled y byd, ac mae\u2019n canolbwyntio ar gynhwysion o safon a wneir yn dda felly beth well na\u2019n Cig Eidion Cymru ni? Gyda phrydau clasurol, adnabyddus fel lasagne cig eidion, calzone a pizzas cig eidion, dyma fwyd da ar ei orau."}, {"text_idx": "#000018", "text": "Pizzas bychain Cig Eidion Cymru"}, {"text_idx": "#000019", "text": "Cawl pasta bolognese Cig Eidion Cymru"}, {"text_idx": "#000020", "text": "Baguette peli Cig Eidion Cymru"}, {"text_idx": "#000021", "text": "O tortillas cig eidion i tacos cig eidion, chimichurri i tsili cig eidion, mae bwyd America Ladin yn gweddu i bob chwaeth. Ychwanegwch rywbeth arbennig at eich bwydlen wythnosol gyda phastai enchilada neu beth am greu cinio dydd Sul amgen gyda burrito pwdin Swydd Efrog \u2013 gwych neu gwarthus, chi bia\u2019r dewis!"}, {"text_idx": "#000026", "text": "Pla\u0302t rhannu barbacoa Cig Eidion Cymru"}, {"text_idx": "#000028", "text": "Mwynhewch flasau Gogledd America gyda\u2019n ryseitiau cig eidion barbeciw a gril blasus. Cig eidion wedi\u2019i goginio\u2019n araf yn llawn dop o flas, felly am ginio dydd Sul llawn steil neu ddanteithion i\u2019w bwyta wrth wylio ge\u0302m bwysig, dywedwch \u201cyeehaw\u201d i\u2019r prydau hyn!"}, {"text_idx": "#000034", "text": "Byrger iach Cig Eidion Cymru"}, {"text_idx": "#000036", "text": "Darnau llosg brisged Cig Eidion Cymru"}, {"text_idx": "#000037", "text": "Mae\u2019n fyd mawr! Er nad ydyn nhw\u2019n ffitio i mewn i rai o\u2019r categori\u0308au uchod, allwn ni ddim anwybyddu\u2019r danteithion hyn. Mae ein pryd koftas cig eidion yn deyrnged i fwyd Gogledd Affrica a\u2019r Dwyrain Canol, gyda\u2019r llysiau cudd yn berffaith i gadw\u2019r bwytawyr mwyaf ffyslyd yn hapus, tra bod ein stroganoff cig eidion hawdd yn bryd cynnes perffaith a\u0302 gwreiddiau Rwsiaidd."}, {"text_idx": "#000040", "text": "Deg awgrym ar gyfer eich antur goginio fyd-eang"}, {"text_idx": "#000042", "text": "Sicrhewch fod y cig ar dymheredd yr ystafell cyn ei goginio gan y bydd yn coginio'n fwy cytbwys yr holl ffordd drwyddo. Bydd hefyd yn coginio'n gyflymach ac yn colli llai o leithder, gan ei gadw'n frau ac yn suddlon."}, {"text_idx": "#000043", "text": "Dewiswch ddarnau sy'n gweddu orau i'r pryd dan sylw. Mae darnau sydd ar yr asgwrn yn dargludo gwres ac yn ychwanegu blas, tra bydd gan ddarnau heb esgyrn haen o fraster dros yr wyneb fel arfer, a fydd yn toddi i ychwanegu blas a chadw'r darn yn suddlon."}, {"text_idx": "#000044", "text": "Os ydych yn rhostio darn o gig eidion neu\u2019n ffrio / grilio stecen, gorffwyswch y cig cyn ei weini gan ei fod yn caniata\u0301u i ffibrau\u2019r cig ymlacio a'r sudd i ddosbarthu'n gyfartal fel bod y cig yn suddlon ac yn frau."}, {"text_idx": "#000045", "text": "Mae cynnwys brithder braster uchel fel arfer yn dangos bod y braster wedi\u2019i ddosbarthu'n gyfartal drwy'r cig ac yn ychwanegu mwy o flas."}, {"text_idx": "#000046", "text": "Paratowch eich marina\u0302d ymlaen llaw, yn enwedig gyda darn mwy caled, gan ei fod yn gwneud gwahaniaeth go iawn. Bydd marinadu cig eidion am oriau neu fwy yn ei dyneru ac yn rhoi mwy o flas iddo."}, {"text_idx": "#000047", "text": "Mae olew di-flas a niwtral fel olew blodyn haul, llysiau a hadau re\u0302p yn gweithio'n dda wrth ffrio cig eidion ac mae'n ddoeth rhoi olew ar y cig cyn ei goginio."}, {"text_idx": "#000048", "text": "Sesnwch cyn coginio \u2013 os ydych yn ychwanegu halen, coginiwch ar unwaith gan y gall dynnu lleithder o'r cig allan, gan ei wneud yn galetach. Fodd bynnag, mae'n well gan lawer hefyd sesno eu ste\u0302cs ar o\u0302l coginio."}, {"text_idx": "#000049", "text": "Mae darnau brau o gig eidion yn fwy addas ar gyfer coginio cyflym e.e. stecen ffiled, syrlwyn, ffolen, llygad yr asen, sbawd frith ac ati."}, {"text_idx": "#000050", "text": "Ar gyfer dulliau coginio araf defnyddiwch ddarnau fel cig eidion i\u2019w frwysio, coes las, bochau, cynffon ych a brisged."}, {"text_idx": "#000051", "text": "Defnyddiwch thermomedr cig os ydych eisiau gwirio'n gywir a yw'r cig wedi'i goginio at eich dant."}, {"text_idx": "#000052", "text": "Dechreuodd Samantha Evans a Shauna Guinn Hang Fire Southern Kitchen fel stondin fwyd stryd barbeciw mewn arddull De UDA yng Nghaerdydd. Bellach wedi\u2019i leoli yn y Barri, mae\u2019r bwyty\u2019n dibynnu\u2019n llwyr ar gynnyrch ffres, moesegol ac mae\u2019n cynnig clasuron bwyd Louisiana gan ddefnyddio gril Parrilla yr Ariannin a adeiladwyd yn arbennig iddyn nhw. Dyw cynnyrch o safon ddim yn ddieithr iddyn nhw (edrychwch ar eu rysa\u0301it Tagine Cig Oen Cymru) ac mae\u2019n hen bryd i Gig Eidion Cymru gael ei goginio ar y gril!"}, {"text_idx": "#000053", "text": "Gwyliwch Samantha a Shauna yn coginio stecen Pican\u0303ha a sawsiau a chonfennau gwych fel chimichurri, chermoula a harissa coch i fynd gyda hi."}, {"text_idx": "#000054", "text": "Daw Pican\u0303ha o ran frau iawn y ffolen a dyma\u2019r cig a ffefrir ar gyfer \u2018churrasco\u2019 Brasilaidd \u2013 cig eidion wedi\u2019i grilio. Mae\u2019r darn yn dod yn fwyfwy poblogaidd mewn siopau cigyddion ac archfarchnadoedd, felly gellir ei fwynhau gartref yn eich churrascaria eich hun!"}, {"text_idx": "#000055", "text": "Y 10 cynhwysyn gorau gyda chig eidion"}, {"text_idx": "#000065", "text": "Tikka masala Cig Oen Cymru"}, {"text_idx": "#000068", "text": "Cig Oen Cymru crensiog gyda chrempogau"}, {"text_idx": "#000072", "text": "Ramen hawdd Cig Oen Cymru"}]